Агрипа д’Обине
О, вие, дето грабите с ръце…

Превод от френски: Кирил Кадийски, 2004

chitanka.info

О, вие, дето грабите с ръце

отблясъци и плодове наляни,

гъмжат от змии цветните поляни,

тревоги спят под кроткото лице.

Аз хвърлен бях в река Ахеронтида,

сред любовта — всевечен океан;

взел мократа си дреха — дар презрян,

при морския всесилен бог ще ида.

Сирените! Затъквайте уши —

че смъртна нежност е това, засада!

О, сам да страдаш, друг, когато страда,

и да тъжиш, когато друг тъжи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.